pythainlp/thai-wiki-dataset-v3 huggingface dataset:
หม่อมหลวงภาสันต์ สวัสดิวัตน์

หม่อมหลวงภาสันต์ สวัสดิวัตน์ (เกิด 22 กุมภาพันธ์ พ.ศ. 2508) หรือนามปากกาที่รู้จักกัน คือ ปิ่นโตเถาเล็ก เป็นผู้เชี่ยวชาญในการทำอาหาร เป็นนัดดา (หลานปู่) ในหม่อมเจ้าเฉลิมศรีสวัสดิวัตน์ สวัสดิวัตน์ พระโอรสองค์ใหญ่ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ปัจจุบันเป็นกรรมการในรายการมาสเตอร์เชฟไทยแลนด์, มาสเตอร์เชฟจูเนียร์ไทยแลนด์ และประธานสถาบันของรายการเชฟกระทะเหล็ก ประเทศไทย
== ประวัติ ==
หม่อมหลวงภาสันต์ สวัสดิวัตน์ หรือชื่อเล่น คุณอิงค์ เกิดวันที่ 22 กุมภาพันธ์ พ.ศ. 2508 เป็นบุตรชายของ หม่อมราชวงศ์ถนัดศรี สวัสดิวัตน์ กับนางโรจนา สวัสดิวัตน์ ณ อยุธยา มีพี่ชายต่างมารดาซึ่งเป็นที่รู้จัก คือ หม่อมหลวงศิริเฉลิม สวัสดิวัตน์ หรือนามปากกา คือ คุณหมึกแดง
หม่อมหลวงภาสันต์สำเร็จการศึกษามัธยมศึกษาจากโรงเรียนจิตรลดา, ระดับปริญญาตรี สาขาวิทยาศาสตร์และเทคโนโลยีการอาหาร คณะอุตสาหกรรมเกษตร มหาวิทยาลัยเกษตรศาสตร์ (เกียรตินิยมอันดับหนึ่ง) และระดับปริญญาโท หลักสูตรบริหารธุรกิจ สาขาการเงินและการลงทุน จากมหาวิทยาลัยจอร์จวอชิงตัน
หลังจากกลับมายังประเทศไทย และในปี พ.ศ. 2534 เริ่มทำงานในตำแหน่งผู้จัดการฝ่ายบัญชีและการเงิน บริษัท ประกิต แอนด์ แอสโซซิเอทส์ จำกัด ต่อมาในปี พ.ศ. 2535 - 2536 ได้ร่วมงานกับ บริษัท พรอคเตอร์ แอนด์แกมเบิล ประเทศไทย จำกัด (พีแอนด์จี) ดูแลการวิจัยและวิเคราะห์การตลาดให้กับสินค้าวิสเปอร์และผ้าอ้อมแพมเพอร์ส จากนั้นได้ทำงานที่บริษัท คลอสเตอร์ (ประเทศไทย) จำกัด ผู้จัดจำหน่ายเบียร์คลอสเตอร์ ในปี พ.ศ. 2536 - 2543 ก่อนที่ในปี พ.ศ. 2538 จะก้าวขึ้นเป็นผู้จัดการทั่วไปและรองกรรมการผู้จัดการ บริษัท ธรณีพิพัฒน์ จำกัด ผู้ผลิตน้ำแร่ออรา
หม่อมหลวงภาสันต์ได้รับอิทธิพลด้านอาหารจากบิดาตั้งแต่สมัยเด็ก ซึ่งในช่วงแรกเขาชอบการค้าขาย แต่บิดาต้องการให้เขาเป็นแพทย์ เขาจึงเลือกเส้นทางตรงกลาง โดยศึกษาในคณะดังกล่าว ที่เกี่ยวกับการถนอม แปรรูป และควบคุมคุณภาพอาหาร ทำให้ได้ทั้งการค้าขายและการชิมในเวลาเดียวกัน ซึ่งการชิมอาหารนั้นก็เป็นสิ่งที่เขาชอบเช่นกัน เนื่องจากในสมัยเด็ก บิดามักจะพาเขาไปกินอาหารหลากหลายรูปแบบและหลากหลายสัญชาติ ซึ่งบิดามักจะบอกเสมอว่าวันนี้หิ้วปิ่นโตเถาเล็กไปด้วย จึงเป็นที่มาของการตั้งฉายาให้เขาว่า "ปิ่นโตเถาเล็ก" ที่ต่อมากลายเป็นนามปากกาในหนังสือของเขา ส่วนเวลาต่อมาเขาเองก็ได้ศึกษาเรื่องราวเกี่ยวกับอาหารเพิ่มเติมเป็นจำนวนมาก
ชีวิตครอบครัวสมรสกับนางศิริยา สวัสดิวัตน์ ณ อยุธยา (ศิริยา	ต.สุวรรณ) มีธิดา 2 คน คือ  น.ส.อรดา สวัสดิวัตน์ ณ อยุธยา (ออง) และ น.ส.ภิรดา สวัสดิวัตน์ ณ อยุธยา (ตินต้า)
== ผลงาน ==
=== คณะกรรมการตัดสิน ===
ครัวตัวเอ้
มาสเตอร์เชฟไทยแลนด์
มาสเตอร์เชฟจูเนียร์ไทยแลนด์
ศึกค้นหาเชฟกระทะเหล็ก
เชฟกระทะเหล็ก ประเทศไทย (ควบตำแหน่งประธานสถาบันตั้งแต่ 18 มิถุนายน พ.ศ. 2565)
สุดยอดเชฟหักเหลี่ยมโหด
== ลำดับสาแหรก ==
== อ้างอิง ==
หม่อมหลวง
ราชสกุลสวัสดิวัตน์
นักโภชนาการ
บุคคลจากโรงเรียนจิตรลดา
บุคคลจากคณะอุตสาหกรรมเกษตร มหาวิทยาลัยเกษตรศาสตร์
อาสนวิหารตูร์

อาสนวิหารตูร์ (Cathédrale de Tours) เรียกชื่อเต็มว่า อาสนวิหารนักบุญกาเซียงแห่งตูร์ (Cathédrale Saint-Gatien de Tours) เป็นอาสนวิหารโรมันคาทอลิก เป็นที่ตั้งของมุขนายก ประจำมุขมณฑลตูร์ ตั้งอยู่ที่เมืองตูร์ จังหวัดแอ็งเดรลัวร์ แคว้นซ็องทร์-วาลเดอลัวร์ ประเทศฝรั่งเศส สร้างขึ้นเพื่ออุทิศให้นักบุญกาเซียงแห่งตูร์ อดีตมุขนายกผู้ก่อตั้งมุขมณฑลตูร์ในคริสต์ศตวรรษที่ 3
อาสนวิหารแห่งตูร์ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
==ประวัติ==


อาสนวิหารสร้างระหว่างปี ค.ศ. 1170 ถึง ค.ศ. 1547 ในขณะนั้นตั้งอยู่ระหว่างปลายสะพานทิศใต้จากที่ข้ามแคว้นลัวร์มุ่งหน้าจากปารีสไปยังทิศตะวันตกเฉียงใต้ของฝรั่งเศส อาสนวิหารหลังนี้สร้างบนฐานเดิมของวิหารเก่าแบบโรมาเนสก์ โดยเริ่มจากบริเวณแขนกางเขนฝั่งทิศใต้และหอทั้งสองเมื่อ ค.ศ. 1170 บริเวณร้องเพลงสวดสร้างเมื่อ ค.ศ. 1236 ถึง ค.ศ. 1279 โดยเอเตียน เดอ มงตาญ ส่วนที่ใช้เวลาการก่อสร้างยาวนานที่สุดคือบริเวณกลางโบสถ์ ซึ่งสถาปนิกซีมง ดูว์ มอง ได้สร้างส่วนแขนกางเขนและตามด้วยบริเวณกลางโบสถ์ซึ่งประกอบด้วยหกช่วงเพดาน บริเวณทางเดินข้างและ]]ชาเปล]]สร้างในคริสต์ศตวรรษที่ 14 โดยบริเวณกลางโบสถ์สองช่วงแรกนั้นใกล้เคียงกับของวิหารหลังเดิมซึ่งสร้างในช่วงคริสต์ศตวรรษที่ 12 ในที่สุดบริเวณกลางโบสถ์ก็เสร็จสิ้นในคริสต์ศตวรรษที่ 15 โดยทีมสถาปนิกฌ็อง เดอ ดามาร์แต็ง, ฌ็อง ปาแป็ง และฌ็อง ดูว์ร็อง ด้วยเงินทุนจากพระเจ้าชาร์ลที่ 7 แห่งฝรั่งเศส และดยุคฌ็องที่ 5 แห่งเบรอตาญ
ในระหว่างการก่อสร้างอาสนวิหารหลังนี้ บริเวณกลางโบสถ์ได้ขยายยาวขึ้นไปทางทิศตะวันตกและถูกขนาบทางเข้าด้วยหอทั้งสองซึ่งทั้งหมดนี้ล้วนตั้งอยู่นอกตัวเมืองเก่าตูร์ ทำให้สามารถมองเห็นแนวกำแพงเมืองเก่าได้จากบนหอฝั่งทิศเหนือ หอทั้งสองนั้นสร้างเสร็จช่วงกลางคริสต์ศตวรรษที่ 16 ฝั่งทิศเหนือโดยปีแยร์ วาล็องส์ ในปี ค.ศ. 1507 และฝั่งทิศใต้โดยปีแยร์ กาดีเย ในปี ค.ศ. 1356 อาสนวิหารได้เปลี่ยนชื่อเพื่ออุทิศแด่นักบุญกาเซียงแห่งตูร์
บริเวณด้านหน้าของวิหารนั้นจะพบว่าบริเวณด้านล่างซึ่งมักจะเป็นที่ตั้งของรูปปั้นต่าง ๆ ได้ถูกทำลายลงโดยกองทัพฝ่ายโปรเตสแตนต์ในช่วงสงครามศาสนาฝรั่งเศส แต่อย่างไรก็ตาม ยังคงพบงานศิลปะและสถาปัตยกรรมที่จัดว่าสวยงามและละเอียดอ่อนอีกมากมายซึ่งเป็นหลักฐานมาถึงยุคปัจจุบัน
==ขนาด==

ความยาวรวม : 
ความกว้างรวม : 
ความกว้างของแขนกางเขน : 
ความสูงจรดเพดาน :  ( ที่อาสนวิหารชาทร์)
ความสูงบริเวณทางเดินข้าง : 
ความสูงของหอฝั่งทิศเหนือ : 
ความสูงของหอฝั่งทิศใต้ : 
เนื่องจากการก่อสร้างของอาสนวิหารซึ่งกินเวลานานมาก โดยรวมแล้วถือว่าเป็นสถาปัตยกรรมทางคริสต์ศาสนาของประเทศฝรั่งเศสที่สวยงามและซับซ้อนที่สุดในสมัยคริสต์ศตวรรษที่ 12 ถึง 16 อนึ่งบริเวณฐานเสาและครีบยันของหอทั้งสองสร้างในสมัยโรมาเนสก์ การตกแต่งรายละเอียดทั้งหมดเป็นแบบกอทิก และบริเวณยอดของหอทั้งสองนั้นเป็นแบบสถาปัตยกรรมฟื้นฟูศิลปวิทยาสมัยต้นคริสต์ศตวรรษที่ 16
== อ้างอิง ==
สิ่งก่อสร้างในจังหวัดแอ็งเดรลัวร์
ตูร์
คริสต์ศาสนสถานแบบกอทิก
สิ่งก่อสร้างในคริสต์ศตวรรษที่ 12
อนุสรณ์สถานทางประวัติศาสตร์แห่งฝรั่งเศส
สมการเชบีเชฟ

สมการเชบีเชฟ (Chebyshev's equation) คือสมการอนุพันธ์กำลังสองสามัญเชิงเส้น (second order linear Ordinary differential equation) ซึ่งมีรูปแบบดังนี้
(1-x^2) {d^2 y \over d x^2} - x {d y \over d x} + p^2 y = 0 
โดย p ค่าคงที่จำนวนจริง สมการนี้ตั้งตามชื่อของนักคณิตศาสตร์ชาวรัสเซีย ฟับนูตี เชบีเชฟ (Pafnuty Chebyshev)
ผลตอบจะอยู่ในรูปของอนุกรมค่าที่ยกกำลัง (Power series):
y = \sum_{n=0}^\infty a_nx^n
โดยที่ค่าสัมประสิทธิ์ต้องสอดคล้องกับความสัมพันธ์เวียนเกิด (recurrence relation) ดังต่อไปนี้
a_{n+2} = {(n-p) (n+p) \over (n+1) (n+2) } a_n. 
จากการทดสอบด้วยอัตราส่วน (ratio test) กับความสัมพันธ์เวียนเกิดข้างต้น จะพบว่าค่า  ในอนุกรมดังกล่าวจะลู่เข้า (converge) ในช่วง  x \in [-1,1]
ความสัมพันธ์เวียนเกิดข้างต้นนี้เราสามารถกำหนดค่าเริ่มต้นสำหรับ a_0 และ a_1 ได้ ซึ่งทำให้ได้ผลตอบในปริภูมิสองมิติที่เป็นอิสระต่อกัน เช่นหากลองเลือกให้ a_0 และ a_1 มีค่าเป็น 0 และ 1
กรณี a_0 = 1 ; a_1 = 0 จะได้
F(x) = 1 - \frac{p^2}{2!}x^2 + \frac{(p-2)p^2(p+2)}{4!}x^4 - \frac{(p-4)(p-2)p^2(p+2)(p+4)}{6!}x^6 + \cdots 
และ
กรณี a_0 = 0 ; a_1 = 1 จะได้
G(x) = x - \frac{(p-1)(p+1)}{3!}x^3 + \frac{(p-3)(p-1)(p+1)(p+3)}{5!}x^5 - \cdots. 
ซึ่งผลตอบในรูปแบบทั่วไปเกิดมาจากผลรวมเชิงเส้น (linear combination) ของสองผลตอบข้างต้นนี้
เมื่อ p เป็นจำนวนเต็มบวก ฟังก์ชันใดฟังก์ชันหนึ่งที่กล่าวมาข้างต้นจะมีลำดับที่จำกัด โดยที่ ฟังก์ชัน F จะมีพจน์ถึงแค่ x^p เมื่อ p เป็นจำนวนคู่ และในทางกลับกัน ฟังก์ชัน G จะมีพจน์ถึงแค่ x^p เมื่อ p เป็นจำนวนคี่ ซึ่งส่งผลให้ลำดับของอนุกรมผลตอบจะมีลำดับจำกัดอยู่แค่ลำดับ p และเป็นเพียงพหุคูณของ พหุนามเชบีเชฟ (Chebyshev polynomial) ลำดับ p เท่านั้นเอง ดังจะเขียนเป็นความสัมพันธ์ได้ดังนี้
T_p(x) = (-1)^{p/2}\ F(x)\, ถ้า p เป็นจำนวนคู่
T_p(x) = (-1)^{(p-1)/2}\ p\ G(x)\, ถ้า p เป็นจำนวนคี่
โดยที่ T_p(x) คือ พหุนามเชบีเชฟ ลำดับ p
อนึ่ง เราสามารถหาผลตอบได้ในกรณีที่ p เป็นจำนวนเต็มลบได้เช่นกัน เพียงแต่ว่าผลตอบที่ได้นั้นจะซ้ำกับผลตอบในกรณีที่ p เป็นจำนวนเต็มบวก อันเนื่องมาจากสมการเชบีเชพนี้มีคุณสมบัติไม่ไม่แปรเปลี่ยน (invariant) ภายใต้การแทนค่าระหว่าง p และ -p นั้นเอง
==อ้างอิง==
สมการเชบีเชฟ จากเว็ปของแพลเนตแมธ
ช
14 เฮอร์คิวลีส บี

14 เฮอร์คิวลีส บี (14 Herculis b) หรือเรียกอีกชื่อหนึ่งว่า 14 เฮอร์ บี (14 Her b) เป็นดาวเคราะห์นอกระบบที่อยู่ห่างจากโลกประมาณ 59 ปีแสง โคจรอยู่รอบดาวฤกษ์14 เฮอร์คิวลีส ที่มีมวลซึ่งแนวโน้มว่าจะทำให้โลกของดาวเคราะห์คล้ายดาวพฤหัสบดีประมาณขนาดเดียวกันเป็นดาวพฤหัสบดี แต่มีขนาดใหญ่
== อ้างอิง ==
== แหล่งข้อมูลอื่น ==
ดาวเคราะห์นอกระบบ
กลุ่มดาวเฮอร์คิวลีส
ดาวเคราะห์ก๊าซยักษ์
ดาวเคราะห์นอกระบบที่ค้นพบในปี พ.ศ. 2541
ดาวเคราะห์นอกระบบที่ตรวจพบโดยวิธีวัดความเร็วแนวเล็ง
โทรทัศน์ในสหรัฐ

สถานีโทรทัศน์ในสหรัฐอเมริกา ประกอบไปด้วย
Network คือ แม่ข่ายสถานีหลักซึ่งทำหน้าที่สร้างรายการและบริหารในด้านภาพรวมและจัดได้ว่าเป็นสถานีโทรทัศน์ 6 ช่องหลักของประเทศประกอบไปด้วย CBS, FOX, ABC, NBC, The CW , MyNetworkTV และอีก 1 ช่องสาธารณะ คือ PBS
Affiliate คือ สถานีย่อยที่ยึดกับแม่ข่ายสถานีหลัก
Syndication คือ สถานีท้องถิ่นที่จะจัดตารางรายการและฉายกันเองตามความเหมาะสม โดยไม่ยึดติดกับสถานีหลักใดๆ ทั้งสิ้น
ระบบฟรีทีวีของอเมริกามีความเป็นอิสระสูงมาก สถานีแต่ละแห่งในแต่ละเมืองจะบริหาร ดำเนินงานกันเองเป็นเจ้าของเองโดยไม่ขึ้นกับใคร จัดผังรายการเองหรือสร้างรายการเองเพื่อให้เหมาะกับท้องถิ่นนั้นๆ แต่เมื่อสถานีท้องถิ่นนั้นๆ เป็น Affiliate กับ Network ก็จะสามารถเอารายการของ Network มาฉายได้ ตัวอย่างเช่น สถานี KTVU เป็นช่อง 2 ที่แคลิฟอร์เนีย, สถานี WNYW เป็นช่อง 5 ที่นิวยอร์ก, สถานี KDFW เป็นช่อง 4 ที่ดัลลัส ซึ่งที่ยกตัวอย่างมากนั้น ทั้งหมดเป็นอิสระต่อกัน เจ้าของเป็นคนละคนแต่ทั้งหมดถือว่าเป็น Affiliate ของ FOX และฉายรายการของ FOX แต่ไม่ได้หมายความว่า FOX เป็นเจ้าของสถานีท้องถิ่นนั้นๆ เมื่อถึงเวลา Primetime ก็จะออกอากาศตามเวลาท้องถิ่น เช่น Glee ซึ่งฉาย 8/7c ก็ต้องเปิด KTVU เป็นช่อง 2 ที่แคลิฟอร์เนีย 17:00, WNYW ช่อง 5 ที่นิวยอร์ก 20:00, KDFW ช่อง 4 ที่เท็กซัค 19:00 ตามเวลาท้องถิ่น (ซึ่ง 2 โซนนี้ฉายพร้อมกัน) ส่วนทางฝั่งตะวันตกจะได้ดูช้ากว่า 2-3 ชั่วโมง ตามเวลาท้องถิ่น ดังนั้น Primetime จึงจัดตามเวลาท้องถิ่น ยกเว้นพวกรายการถ่ายทอดสดจะยึดเวลา Primetime ตามฝั่งตะวันออกเสมอ
ธุรกิจโทรทัศน์ในสหรัฐ
อาการหายใจลำบาก

อาการหายใจลำบากหรืออาการหอบ (dyspnea, shortness of breath) เป็นอาการที่ผู้ป่วยรู้สึกว่าหายใจได้ไม่เพียงพอต่อความต้องการ นิยามโดยสมาคมโรคทรวงอกแห่งประเทศสหรัฐอเมริกากล่าวถึงอาการหายใจลำบากไว้ว่าหมายถึง "ประสบการณ์โดยอัตวิสัยที่คนผู้หนึ่งหายใจไม่สะดวก เป็นความรู้สึกที่วัดไม่ได้ ซึ่งมีความรุนแรงหลายระดับ" และแนะนำให้ผู้ที่ตรวจรักษาผู้ป่วยที่มีอาการหายใจลำบาก ประเมินความรุนแรงของความรู้สึกที่ว่านี้ ระดับของความลำบากที่ปรากฎ และผลกระทบที่มีต่อกิจกรรมในการใช้ชีวิตประจำวัน ความรู้สึกหายใจลำบากนี้มีหลายแบบ (เชิงคุณภาพ) เช่น รู้สึกว่าต้องใช้แรงมากในการหายใจ รู้สึกแน่นอยู่ในอก หรือรู้สึกหิวอากาศ หายใจไม่เพียงพอต่อความต้องการ เป็นต้น
อาการหายใจลำบากเป็นอาการปกติของการออกกำลังกายอย่างหนัก แต่หากเกิดขึ้นในขณะที่ไม่ได้ออกกำลังกาย หรือออกแรงเพียงเล็กน้อย จะถือเป็นความผิดปกติ โรคที่เป็นสาเหตุมีอยู่หลายอย่าง เช่น โรคหืด ปอดอักเสบ หัวใจขาดเลือด โรคเนื้อปอด หัวใจวาย ปอดอุดกั้นเรื้อรัง หรือโรคทางจิตใจ เช่น โรคแพนิก โรควิตกกังวล เป็นต้น การรักษาอาการหายใจลำบากมีหลายวิธี ขึ้นอยู่กับโรคที่เป็นสาเหตุ
==อ้างอิง==
==แหล่งข้อมูลอื่น==
Shortness Of Breath (Dyspnea)StatPearls
อาการและอาการแสดงที่เกี่ยวกับระบบหายใจ
การหายใจผิดปกติ
เม็ดเลือดแดงเข้มข้น

เม็ดเลือดแดงเข้มข้น (packed red blood cells) เป็นส่วนหนึ่งของเลือดที่ได้จากการปั่นแยกส่วนเม็ดเลือดแดงออกจากน้ำเลือด ใช้ประโยชน์ในการถ่ายเลือด ส่วนใหญ่ใช้รักษาผู้ป่วยภาวะเลือดจางที่มีอาการของภาวะเลือดจาง หรือมีเลือดจางมาก ระดับฮีโมโกลบินน้อยกว่า 7-8 g/dL การให้เม็ดเลือดแดงเข้มข้นหนึ่งยูนิตกับผู้ใหญ่จะทำให้ผู้รับเลือดมีระดับฮีโมโกลบินเพิ่มขึ้นประมาณ 1 g/dL ผู้ป่วยบางรายอาจต้องได้รับเลือดหลายครั้ง เช่น ผู้ป่วยมะเร็งที่อยู่ระหว่างการรักษาด้วยยาเคมีบำบัด หรือผู้ป่วยโรคฮีโมโกลบินผิดปกติ (เช่นโรคทาลัสซีเมีย) โดยทั่วไปแล้วก่อนการให้เลือดจะต้องมีการตรวจข้ามกัน (cross match) ก่อนเสมอ การให้เลือดทำได้โดยการให้ทางหลอดเลือดดำ
โลหิตวิทยา
ยูเอฟซี 100

ยูเอฟซี 100 (UFC 100) เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 11 กรกฎาคม ค.ศ. 2009 ที่สนามแมนดาเลย์เบย์อีเวนท์เซ็นเตอร์ ในเมืองParadise ,รัฐเนวาดา, สหรัฐอเมริกา
==ผลการแข่งขัน==
==อ้างอิง==
==แหล่งข้อมูลอื่น==
Official UFC 100 Website 
เหตุการณ์อัลติเมทไฟต์ติงแชมเปียนชิพ
ศิลปะการต่อสู้ป้องกันตัวแบบผสมในปี พ.ศ. 2552
ศิลปะการต่อสู้ป้องกันตัวแบบผสมในเมืองลาสเวกัส
กัสเตเลา (รัฐเซอารา)

สนามกีฬาปลาซีดู อาเดรัลดู กัสเตลู (Estádio Plácido Aderaldo Castelo) หรือรู้จักกันในชื่อ กัสเตเลา (Castelão) และ ฌีกังชีดาโบอาวิสตา (Gigante da Boa Vista) เป็นสนามฟุตบอลที่เปิดใช้งานเมื่อวันที่ 11 พฤศจิกายน พ.ศ. 2516 ตั้งอยู่ในเมืองโฟร์ตาเลซา รัฐเซอารา ประเทศบราซิล สามารถจุผู้ชมได้ 60,326 คน โดยสนามนี้ รัฐเซอาราเป็นเจ้าของและผู้รับผิดชอบ และเป็นสนามเหย้าของสโมสรฟุตบอลเซอารา, โฟร์ตาเลซาเอสปอร์ชีกลูบี และเฟอร์รูวีอาเรียวแอตเลตีกูกลูเบ ตั้งชื่อเพื่อเป็นเกียรติแก่ปลาซีดู อาเดรัลดู กัสเตลู ผู้ว่าการรัฐเซอาราตั้งแต่วันที่ 12 กันยายน พ.ศ. 2509 ถึง 15 มีนาคม พ.ศ. 2514 และเป็นหนึ่งในผู้ผลักดันให้มีการก่อสร้างสนามแห่งนี้
== อ้างอิง ==
สนามกีฬาฟุตบอลโลก 2014
สนามฟุตบอลในประเทศบราซิล
สิ่งก่อสร้างในรัฐเซอารา
นะญีบ มะห์ฟูซ

นะญีบ มะห์ฟูซ หรือ นะกีบ มะห์ฟูซ (نجيب محفوظ; 11 ธันวาคม ค.ศ. 1911 - 30 สิงหาคม ค.ศ. 2006) เป็นนักเขียนชาวอียิปต์ที่ได้รับรางวัลโนเบลสาขาวรรณกรรมในปี ค.ศ. 1988 เขาได้รับการยกย่องว่าเป็นหนึ่งในนักเขียนร่วมสมัยรุ่นแรก (ร่วมกับเตาฟีก อัลฮะกีม) ในแวดวงวรรณคดีอาหรับที่เป็นผู้ริเริ่มและพัฒนางานเขียนแนวอัตถิภาวนิยม ตลอดระยะเวลา 70 ปีที่เป็นนักเขียน เขาได้ตีพิพม์นิยาย 34 เรื่อง เรื่องสั้นกว่า 350 เรื่อง บทละครและภาพยนตร์หลายสิบเรื่อง ผลงานของเขามากมายได้รับการถ่ายทอดเป็นภาพยนตร์ทั้งของอียิปต์และของต่างประเทศ
==อ้างอิง==
==แหล่งข้อมูลอื่น==
Naguib Mahfouz on his English publisher's website 
Naguib Mahfouz article from Nobel Prize website
Nobel Prize press release
Naguib Mahfouz from Pegasos Author's Calendar 
Naguib Mahfouz profile at Cornell University
"BBC report of death", 30 August 2006
Article dated 31 August 2006 from The Independent: "Nobel Prize winner Naguib Mahfouz dies aged 94" 
Associated Press report dated 31 August 2006 on Naguib Mahfouz's funeral
Biography and bibliography in French 
-"L'hypothèse naturaliste zolienne dans l'oeuvre de Naguib Mahfouz", by Salah NATIJ - in french, Website Maduba/Invitation àl'adab
Obituary of Naguib Mahfouz published in Islamica Magazine
Fouad Ajami, "The Humanist in the Alleys", The New Republic, 25 September 2006, http://www.sais-jhu.edu/programs/mideast/documents/Recent%20Articles/Articles/The%20Humanist%20in%20the%20Alleys.pdf 
Naguib Mahfouz Website 
Naguib Mahfouz's influence on Arabic Literature: In the Shadow of the Master, Qantara.de
The 100th Anniversary of the Birth of Naguib Mahfouz: The Egyptian Seismograph , Qantara.de
Alamgir Hashmi, The Worlds of Muslim Imagination (1986); ISBN 0-00-500407-1
บุคคลจากไคโร
นักเขียนชาวอียิปต์
ศิษย์เก่ามหาวิทยาลัยไคโร
ผู้ได้รับรางวัลโนเบลสาขาวรรณกรรม
ชาวอียิปต์ผู้ได้รับรางวัลโนเบล
ภาษามโร

ภาษามโร (Mro language) มีผู้พูดในพม่าทั้งสิ้น 138,000 คน (พ.ศ. 2543) ในรัฐยะไข่ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน รากศัพท์ประมาณ 13% ใกล้เคียงกับภาษามรูที่มีผู้ใช้ในพม่าและบังกลาเทศ มีการแปลไบเบิลเป็นภาษานี้ใน พ.ศ. 2550
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มโร
ภาษาเซนทัง

ภาษาเซนทัง (Senthang language) หรือภาษาเซมทัง มีผู้พูดในพม่าทั้งสิ้น 32,000 คน ใน พ.ศ. 2550 ในบริเวณทิวขาชีนและฮ่าค่า จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
เซนทัง
มอลีแยร์

ฌ็อง-บาติสต์ ปอเกอแล็ง (Jean-Baptiste Poquelin, ) หรือชื่อที่ใช้ในการแสดงว่า มอลีแยร์ (Molière, ; รับศีล 15 มกราคม ค.ศ. 1622 – 17 กุมภาพันธ์ ค.ศ. 1673) เป็นนักเขียนบทละครและนักแสดงชาวฝรั่งเศสที่ได้รับการยกย่องให้เป็นหนึ่งในบรมครูด้านสุขนาฏกรรมที่ยิ่งใหญ่ที่สุดในแวดวงวรรณคดีตะวันตก เขาสร้างอิทธิพลเยอะมากจนทำให้บางครั้งมีผู้เรียกภาษาฝรั่งเศสเป็น "ภาษาของมอลีแยร์"
ในบรรดาผลงานของเขาทั้งหมด ผลงานที่เป็นที่รู้จักคือ Le Misanthrope ("ผู้เกลียดชังมนุษย์"), L'École des Femmes ("โรงเรียนสำหรับภรรยา"), Tartuffe ou L'Imposteur ("ตาร์ตุฟหรือผู้แอบอ้าง"), L'Avare ("คนตระหนี่"), Le Malade Imaginaire ("ผู้ป่วยโรคอุปาทาน") และ Le Bourgeois Gentilhomme ("สุภาพบุรุษชนชั้นกลาง")
== อ้างอิง ==
===บรรณานุกรม===
Alberge, Claude (1988). Voyage de Molière en Languedoc (1647–1657). Montpellier: Presses du Languedoc. .
Dormandy, Thomas (2000). The White Death: A History of Tuberculosis. New York University Press, p.&nbsp;10. .
Gaines, James F., editor (2002). The Molière Encyclopedia. Westport, Connecticut: Greenwood Press. .
Hartnoll, Phyllis, editor (1983). The Oxford Companion to the Theatre (fourth edition). Oxford: Oxford University Press. .
Ranum, Patricia M. (2004). Portraits around Marc-Antoine Charpentier. Baltimore: Patricia M. Ranum. "Molière", pp.&nbsp;141–49. .
Riggs, Larry (2005). Molière and Modernity, Charlottesville: Rookwood Press. .
Roy, Donald (1995). "Molière", , in The Cambridge Guide to Theatre, edited by Martin Banham. Cambridge University Press. .
Scott, Virginia (2000). Molière, A Theatrical Life. Cambridge University Press. .
==แหล่งข้อมูลอื่น==
นักเขียนชาวฝรั่งเศส
บุคคลจากปารีส
ภาษาตอว์

ภาษาตอว์ (Tawr language) หรือ ภาษาตอร์ มีผู้พูดในพม่าทั้งสิ้น 700 คน ใน พ.ศ. 2539 พบในบริเวณพะล่าน ฮ่าค่า และทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
== อ้างอิง ==
VanBik, Kenneth. 2009. Proto-Kuki-Chin: A Reconstructed Ancestor of the Kuki-Chin Languages. STEDT Monograph 8. .
ตอว์
ดัตช์ แมนเทล

เวย์น เมอริซ เควน (Wayne Maurice Keown; 29 พฤศจิกายน ค.ศ. 1949) เป็นผู้จัดการและอดีตนักมวยปล้ำอาชีพชาวอเมริกันในชื่อที่รู้จักกันดี เซบ โคลเตอร์ (Zeb Colter) หรือชื่อเดิม ดัตช์ แมนเทล (Dutch Mantel) อดีตนักมวยปล้ำและผู้จัดการส่วนตัวสังกัดWWE เป็นอดีตผู้จัดการให้กับเดอะเรียลอเมริกันส์ (แจ็ก สแวกเกอร์ และซีซาโร) และอัลเบร์โต เดล รีโอ ปัจจุบันได้ออกจาก WWE แล้ว
==ผลงานแสดง==
===เว็บซีรีส์===
==แชมป์และความสำเร็จ==
Dyersburg Championship Wrestling
*DCW Heavyweight Championship (1 time)
Georgia Championship Wrestling
*NWA Georgia Junior Heavyweight Championship (1 time)
Hoosier Pro Wrestling
*HPW Heavyweight Championship (1 time)
Mid-South Wrestling Association
*Mid-South Television Championship (1 time)
Mid-South Wrestling Association (Tennessee)
*MSWA Tennessee Heavyweight Championship (1 time)
NWA Mid-America / Continental Wrestling Association
*AWA Southern Heavyweight Championship (5 times)
*AWA Southern Tag Team Championship (3 times) – with Bill Dundee (1), Koko Ware (1) and Tommy Rich (1)
*CWA Heavyweight Championship (3 times)
*CWA International Heavyweight Championship (2 times)
*CWA World Tag Team Championship (2 times) – with Austin Idol
*NWA Mid-America Heavyweight Championship (12 times)
*NWA Mid-America Tag Team Championship (2 times) – with Gypsy Joe (1) and Ken Lucas (1)
*NWA Mid-America Television Championship (1 time)
*NWA Southern Tag Team Championship (Mid-America version) (1 time) – with David Schultz
*NWA Tennessee Tag Team Championship (2 times) – with John Foley
*NWA United States Tag Team Championship (Mid-America version) (1 time) - with John Foley
NWA Southeastern Championship Wrestling / NWA Continental Championship Wrestling
*NWA Southeastern Continental Heavyweight Championship (1 time)
*NWA Southeastern Heavyweight Championship (Northern Division) (1 time)
*NWA Southeastern Television Championship (1 time)
United States Wrestling Association
*USWA Unified World Heavyweight Championship (1 time)
World Wrestling Council
*WWC North American Tag Team Championship (4 time) – with Wayne Farris (1) and Frankie Laine (3)
*WWC Universal Heavyweight Championship (1 time)
*WWC World Tag Team Championship (1 time) – with Bouncer Bruno
==อ้างอิง==
==แหล่งข้อมูลอื่น==
นักมวยปล้ำอาชีพชาวอเมริกัน
บุคคลจากแนชวิลล์
ผู้ประกาศนักมวยปล้ำอาชีพ
ผู้จัดการและผู้จัดการส่วนตัวมวยปล้ำอาชีพ
สมเด็จพระราชินีนาถแอนนาแห่งโปแลนด์

สมเด็จพระราชินีนาถแอนนาแห่งโปแลนด์ (Anna Jagiellon) (18 ตุลาคม 1523 - 9 กันยายน 1596) ทรงเป็นสมเด็จพระราชินีนาถแห่งราชอาณาจักรโปแลนด์ พระองค์เป็นพระราชธิดาในสมเด็จพระเจ้าซีกิสมุนด์ที่ 1 แห่งโปแลนด์กับสมเด็จพระราชินีโบนา ฟอร์ซา พระองค์ทรงอภิเษกสมรสกับสตีเฟน บาทอรี่ พระองค์ทรงได้รับเลือให้เป็นพระมหากษัตริย์แห่งเครือจักรภพโปแลนด์-ลิทัวเนีย และต่อมาพระองค์ก็ทรงสละราชบัลลังก์ให้พระราชสวามี
==อ้างอิง==
พระมหากษัตริย์โปแลนด์
สมเด็จพระราชินีนาถ
ช่วงชีวิต

คำว่า ช่วงชีวิต (longevity) บางครั้งใช้เป็นไวพจน์ของ "ความคาดหมายการคงชีพ" (life expectancy) ในทางประชากรศาสตร์ อย่างไรก็ดี คำว่า "ช่วงชีวิต" บางครั้งใช้หมายความถึงเฉพาะสมาชิกประชากรที่มีอายุยืนเป็นพิเศษ ขณะที่ "ความคาดหมายการคงชีพ" นิยามทางสถิติว่าเป็นจำนวนปีโดยเฉลี่ยที่เหลืออยู่ ณ อายุใด ๆ เสมอ ตัวอย่างเช่น ความคาดหมายการคงชีพตั้งแต่เกิดของประชากรเท่ากับอายุเฉลี่ยเมื่อตายของประชากรทั้งหมดที่เกิดในปีเดียวกัน (ในกรณีกลุ่มร่วมรุ่น)
== ความคาดหมายการคงชีพปัจจุบัน ==
มีหลายปัจจัยมีผลต่อการมีอายุยืนของแต่ละคน  ปัจจัยที่มีนัยสำคัญในการคาดหมายคงชีพประกอบด้วย เพศ พันธุกรรม การเข้าถึงสาธารณสุข อนามัย การควบคุมอาหาร สารอาหาร การออกกำลังกาย รูปแบบการใช้ชีวิต และอัตราอาชญากรรม ด้านล่างเป็นรายการความคาดหมายการคงชีพในประเทศต่าง ๆ
ประเทศที่พัฒนาแล้ว: 77–90 ปี (เช่น ประเทศแคนาดา 81.29 ปี ประเมินปี 2553)
ประเทศที่กำลังพัฒนา: 32–80 ปี (เช่น ประเทศโมซัมบิก 41.37 ปี ประเมินปี 2553)
== อ้างอิง ==
ชราภาพ
พฤฒาวิทยา
ประชากร
ประชากรศาสตร์
สังคมเศรษฐศาสตร์
1 E-2 m

สำหรับการเปรียบเทียบอันดับของขนาด (orders of magnitude) หน้านี้เป็นเป็นรายชื่อความยาวที่อยู่ระหว่าง 1 ซม. และ 10 ซม. (10-2 ม. และ -1 ม.)
__TOC__
----
1 E-3 m|ความยาวน้อยกว่า 1 เซนติเมตร
----
==== การเปลี่ยนหน่วย ====
1 ซม. เท่ากับ:
0.1 เดซิเมตร
10 มิลลิเมตร
0.3937 นิ้ว
ด้านหนึ่งของสี่เหลี่ยมจัตุรัส ซึ่งมีพื้นที่ 1 cm²
ขอบด้านหนึ่งของสี่เหลี่ยมลูกบาศก์ ซึ่งมีปริมาตร 1 cm³
==== สิ่งก่อสร้างของมนุษย์ ====
1.50 ซม. — เส้นผ่านศูนย์กลางของลูกแก้วหินอ่อน
1.90 ซม. — ขนาดของเหรียญเพนนีของสหรัฐ
5.00 ซม. — ความยาวของไม้ขีดไฟทั่วไป
==== ธรรมชาติ ====
1 ซม. — ขนาดของเมล็ดกาแฟ
2.50 ซม. — 1 ตารางนิ้ว
2.54 ซม. — 1 นิ้ว
3 ซม. — ขนาดโดยทั่วไปของไข่นกกระทา
3.10 ซม. — 1 อัตโตพาร์เซก
4.00 ซม. — ขนาดโดยทั่วไปของไส้เดือนดิน
5.50 ซม. — ขนาดของไข่ไก่
----
1 E-1 m|ความยาวมากกว่า 1 เซนติเมตร
----
== ดูเพิ่ม ==
อันดับของขนาด (ความยาว)
-02
1 E+16 m²

1 E+16 m² เป็นอันดับของขนาดของสิ่งที่มีพื้นที่ระหว่าง 10,000 ถึง 100,000 ล้านตารางกิโลเมตร
----
พื้นที่ขนาดน้อยกว่า 1 หมึ่นล้านตารางกิโลเมตร
----


1,000 ล้านตารางกิโลเมตร เทียบเท่ากับ
* 1 E+16 m² หรือ 1 E16 m² หรือ 1×1016 ตร.ม. ในรูป สัญกรณ์วิทยาศาสตร์
* 10,000 ตารางเมกะเมตร
* ประมาณ 3860 ล้านตารางไมล์
* วงกลมที่มีรัศมีประมาณ 56,378 กิโลเมตร
* สี่เหลี่ยมจัตุรัสที่มีความยาวด้านประมาณ 100,000 กิโลเมตร
* พื้นผิวของลูกบาศก์ที่มีขอบยาวประมาณ 40,792 กิโลเมตร
* พื้นผิวของทรงกลมที่มีรัศมี 28,189.1 กิโลเมตร
== ตัวอย่าง ==
43,000 ล้าน ตร.กม. — พื้นผิวของดาวเสาร์
61,000 ล้าน ตร.กม. — พื้นผิวของดาวพฤหัสบดี
----
พื้นที่ขนาดมากกว่า 1 แสนล้านตารางกิโลเมตร
----
== อ้างอิง ==
อันดับของขนาด (พื้นที่)
ทำเนียบมาตีญง

ทำเนียบมาตีญง หรือ ออแตลเดอมาตีญง (L'hôtel de Matignon) ตั้งอยู่เลขที่ 57 ถนนรูเดอวาแรน ในเขตที่ 7 ของปารีส เป็นที่ทำการของรัฐบาล (ทำเนียบรัฐบาล) นายกรัฐมนตรีของสาธารณรัฐฝรั่งเศสใช้ที่นี่เป็นที่ทำงานตั้งแต่ค.ศ. 1935 เป็นต้นมา สถานที่แห่งนี้เคยเป็นคฤหาสน์ส่วนบุคคล (Hôtel particulier) ในสมัยคริสต์ศตวรรษที่ 18 เพื่อสร้างเป็นบ้านพักของคหบดีตระกูลมงมอร็องซี (Maison de Montmorency) ซึ่งต่อมาภายหลักถูกริบและเปลี่ยนกรรมสิทธิ์ไปหลายตระกูล จนกระทั่งถูกขายให้เป็นทรัพย์สินของรัฐเมื่อ ค.ศ. 1922 ตัวอาคารถูกห้อมล้อมด้วยสวนขนาดใหญ่โดยรอบ
นอกจากนี้คำว่า มาตีญง มักจะเรียกอย่างสั้น ๆ ในภาษาพูดหรือภาษาเขียนโดยสื่อมวลชนเพื่อต้องการสื่อถึงนายกรัฐมนตรี
เจ้าบ้าน (ประจำตำแหน่ง) คนปัจจุบัน ได้แก่ ฌ็อง กัสเต็กซ์ นายกรัฐมนตรี ดำรงตำแหน่งตั้งแต่ 3 กรกฎาคม พ.ศ. 2563
ทำเนียบมาตีญงได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1923
==อ้างอิง==
==ดูเพิ่ม==
สาธารณรัฐฝรั่งเศส
ออแตลปาร์ตีกูว์ลีเย
สถานที่ท่องเที่ยวในปารีส
ทำเนียบนายกรัฐมนตรี
การดลจำเพาะ

การดลจำเพาะ (Specific impulse) (ปกติใช้ตัวย่อ Isp) เป็นวิธีที่จะอธิบายถึงประสิทธิภาพของจรวดและเครื่องยนต์ไอพ่น มันหมายถึงแรงส่วนที่เกี่ยวกับปริมาณของเชื้อเพลิงจรวดที่ใช้ต่อหน่วยเวลา  ถ้า "จำนวน" ของเชื้อเพลิงจรวดถูกกำหนดให้อยู่ในเทอมของมวล (เช่นในหน่วย กิโลกรัม) แล้วแรงดลจำเพาะจะมีหน่วยของความเร็ว ถ้ามันถูกกำหนดในเทอมของน้ำหนัก (เช่นในหน่วย กิโลกรัมแรง (kiloponds)), แล้วแรงดลจำเพาะจะมีหน่วยของเวลา การแปลงค่าคงที่ระหว่างสองเวอร์ชั่นของแรงดลจำเพาะคือค่า ความเร่งโน้มถ่วงมาตรฐาน  เมื่อแรงดลจำเพาะมีค่าสูงขึ้น, อัตราการไหลของเชื้อเพลิงที่ลดลงเป็นสิ่งจำเป็นสำหรับแรงผลักดันที่กำหนด และในกรณีของจรวดที่เชื้อเพลิงจรวดปริมาณที่น้อยกว่าเป็นสิ่งจำเป็นสำหรับการกำหนดค่าให้เดลต้า-V ต่อสมการจรวดของซีออลคอฟสกี
==ดูเพิ่ม==
Jet engine
Impulse
Tsiolkovsky rocket equation
System-specific impulse
Specific energy
Thrust specific fuel consumption - fuel consumption per unit thrust
Specific thrust thrust per unit of air for a duct engine
Heating value
Energy density
Delta-v (physics)
Rocket propellant
Liquid rocket propellants
==อ้างอิง==
ปริมาณทางกายภาพ
กลศาสตร์ดั้งเดิม